ועדת הכספים, כנסת 15, פרוטוקול מספר 471, 2002-12-23 10:00

יעקב ליצמן: בוקר טוב לכולם.

יעקב ליצמן: אני פותח את הישיבה.

יעקב ליצמן: ישנם שני סעיפים על סדר היום: העברות תקציביות ותקציב הרשות לניירות ערך, ואנחנו נתחיל לדון בתקציב הרשות לניירות ערך.

יעקב ליצמן: מר משה טרי, אני פתחתי את הישיבה ולמעשה אפשר להצביע.

משה טרי: אני חושב שהדברים מדברים בעד עצמם.

משה טרי: אני רק רוצה לומר שאנחנו נמצאים בתקופה לא פשוטה שבה רואים מה קורה בעולם ומה קורה כאן.

משה טרי: הרשות נכנסת עכשיו לעידן שבו היא מגבשת כלים חדשים וגישות חדשות לעידוד הפעילות, לאכיפה יותר יעילה ויותר מתוחכמת.

יעקב ליצמן: בשורה התחתונה, מהו הקיצוץ שיש לך?

משה טרי: רק היום פורסם בכמה גדלה התוספת שהייתה לרשות האמריקאית.

משה טרי: אבל, אני חושב שבסך הכל הדברים מדברים בעד עצמם.

יעקב ליצמן: השאלה היא למה יש לך תוספת בשעה שלכולם יש קיצוץ?

משה טרי: התוספת היא בעיקר תוספת של מיחשוב שבה אנחנו הולכים לחסוך להרבה גורמים במשק משהו מאוד משמעותי בדיווחים.

משה טרי: החיסכון הוא לא רק מבחינה כמותית,כספית, אלא גם מבחינה של יעילות וזמינות.

משה טרי: אלו דברים שאתה כבר שמעת אותם וזה ההמשך.

אמנון כהן: מה קורה עם נושא הלבנות ההון?

אמנון כהן: היכן עומד הנושא הזה?

אמנון כהן: האם תפסתם כמה אנשים שמלבינים הון?

אמנון כהן: מושקעים בנושא הזה הרבה תקציבים.

משה טרי: אל תצפה ממני שאני אבוא ואומר נתונים.

משה טרי: באופן כללי, אנחנו עושים עבודה.

משה טרי: הנטל שהוטל עלינו בתחום הזה הוא נטל לא קל ואני חושב שאנחנו נושאים היום בנטל הכמעט כבד.

יעקב ליצמן: האם ישנו נציג של האוצר לנושא הזה?

יעקב ליצמן: לא.

אמנון כהן: כמה חוקרים יש לנושא הזה או שהכל משולב?

משה טרי: זה משולב.

אנה שניידר: לנושא הלבנת הון הוקמה רשות נפרדת.

אנה שניידר: אני מניחה שהם עובדים בשילוב ובשיתוף פעולה.

אנה שניידר: אבל, אני לא יודעת אם להם יש אנשים ספציפיים שעוסקים אך ורק בהלבנת הון.

משה טרי: ספציפית, כשאנחנו בודקים אנחנו בודקים את ההיבטים האלה בעיקר אצל מנהלי התיקים וחברות הייעוץ בניהול תיקים.

יעקב ליצמן: רבותיי, אין לי הערות.

יעקב ליצמן: מי בעד אישור תקציב רשות ניירות ערך לשנת 2003 ירים את ידו?

יעקב ליצמן: מי נגד?

יעקב ליצמן: אושר, תודה רבה.

יעקב ליצמן: 2.

יעקב ליצמן: שינויים בתקציב לשנת 2002.

יעקב ליצמן: אנחנו עוברים לדון בשינויים בתקציב לשנת 2002.

יעקב ליצמן: אנחנו בפנייה מס' 488, 503 – תיירות.

וענונו: זה תמיכה שלנו ברשות הגנים.

וענונו: אנחנו יוצאים בקמפיין משותף במטרה לעודד.

יעקב ליצמן: מי בעד 488, 503 ירים את ידו?

יעקב ליצמן: מי נגד?

יעקב ליצמן: אושר, תודה רבה אדוני.

אמנון כהן: הסרתי, הסרתי, כבוד היושב ראש, ולכן נצביע על זה.

יעקב ליצמן: נצביע.

יעקב ליצמן: מי בעד 044-32 ירים את ידו?

יעקב ליצמן: מי נגד?

יעקב ליצמן: אושר.

אמנון כהן: טמיר, מי עיכב?

טמיר כהן: כל העיכובים היו שלך.

יעקב ליצמן: אנחנו לא מצביעים על זה עכשיו, נשאיר את זה לסוף.

אמנון כהן: אני רוצה לקבל הסבר על זה.

יעקב ליצמן: אנחנו עוברים לפניות.

יעקב ליצמן: פנייה מס' 586- תוכנית הבראה ברשויות המקומיות.

אמנון כהן: באיזה רשויות מדובר?

אמנון כהן: אתם מורידים ממענקי איזון ומכניסים לתוכניות הבראה.

עמית לנג: התקציב של תוכניות הבראה הוא תקציב חזוי.

עמית לנג: אני לא יודע מי ייכנס, אני גם לא יודע אם כאלה יעמדו או לא יעמדו.

עמית לנג: יש כמה רשויות שעמדו בתוכנית הבראה וצריך להעביר להם כסף כי נוצר להם חוסר.

עמית לנג: לקחנו ממקורות שבהם יש קצת עודף בתוך מענקי האיזון.

אמנון כהן: האם יש לך עודף באיזון?

עמית לנג: מענקי האיזון מחולקים הרי על פי נוסחה ותמיד שומרים איזשהי רזרבה לתיקונים, אם יהיו טעויות.

עמית לנג: זה אף פעם לא ה-100%, כי כך אתה נכנס מראש לבעיה.

עמית לנג: יש פה שלושה מיליון שקל בסך הכל מתוך תקציב של שלושה מיליארד וזה לא כסף גדול.

עמית לנג: אבל, זה פותר בעיות לכמה רשויות.

אמנון כהן: בשביל מה לקחת מהאיזון?

עמית לנג: זה בתוך הרזרבות של האיזון.

עמית לנג: אתה לא רואה את זה כי זה בתוכנית ובתוך זה יש תקנות.

עמית לנג: זה בתוך הרזרבות של מענקי האיזון.

יעקב ליצמן: מי בעד 586 ירים את ידו?

יעקב ליצמן: מי נגד?

יעקב ליצמן: אושר, תודה רבה.

אמנון כהן: קליטת העלייה בחינוך העצמאי היא דבר חשוב מאוד.

אפרת כהן: הפנייה נועדה להעביר מיליון וחצי לצורך פעילות קליטת עלייה בחינוך העצמאי.

יעקב ליצמן: מי בעד 583, 584 ירים את ידו?

יעקב ליצמן: מי נגד?

יעקב ליצמן: אושר, תודה רבה.

גלעד שמיר: מדובר בספיח של פנייה שכבר אושרה בשבוע שעבר של העברת שבעים מיליון שקלים בגין רשלנות רפואית בבתי החולים.

גלעד שמיר: הכסף הועבר לתקנה לא נכונה בסעיף רזרבה ואנחנו מבקשים להעביר את זה מאותה תקנה לתקנה אחרת.

אמנון כהן: על פי אילו פרמטרים נעשות התמיכות בבתי החולים הציבוריים?

גלעד שמיר: מדובר בכסף, בסבסוד שמשרד האוצר נותן בגין מימון העלויות של הביטוח של רשלנות רפואית, של ענבל בבתי החולים הכללים.

גלעד שמיר: זה הסבסוד שמשרד האוצר מעניק על פי הסכמים בין משרד הבריאות לאוצר.

גלעד שמיר: הסכום הזה עובר לבתי החולים הממשלתיים באמצעות חשבות המשרד על פי הביצוע בשנים קודמות.

יעקב ליצמן: מי בעד פנייה מס' 573 ירים את ידו?

יעקב ליצמן: מי נגד?

יעקב ליצמן: אושר, תודה רבה.

אמיר אסרף: מדובר פה בשינויים פנימיים בתקציב המשרד.

אמיר אסרף: אין פה משהו מיוחד.

אמיר אסרף: המשרד ביקש להעביר יותר כסף לטובת נושא שירותים מרכזיים במקום אמרכלות ורכישת שירותים שונים, רואי חשבון ודברים כאלו.

אמנון כהן: מה זה שירותים מרכזיים?

אמיר אסרף: יש מקומות בהם אתה נאלץ לשלוח רואה חשבון לבדיקות.

אמיר אסרף: במהלך הזמן הם גילו שיש להם קצת חוסר בבדיקות האלה בפועל ובדברים אחרים נשאר להם עודף.

אמיר אסרף: בשירותים מרכזיים אנחנו מדברים לרוב על קניית שירותי כוח אדם, יש להם שם חוסר.

אמיר אסרף: המשרד הציג מקורות אלטרנטיביים לעניין ולא התנגדנו לזה.

אמנון כהן: אבל, אתה מוריד כסף מהיחידה לאזורי פיתוח.

אמיר אסרף: נכון, אבל תסתכל במה זה, בייעוץ וביקורת.

אמיר אסרף: זה הסעיף השוטף שלהם, זה לא סעיף התמיכות.

אמיר אסרף: זה סעיף ההפעלה, לא התמיכות בשטח.

יעקב ליצמן: מי בעד פנייה מס' 574 ירים את ידו?

יעקב ליצמן: מי נגד?

יעקב ליצמן: אושר, תודה רבה.

רחמים מלול: אדוני היושב ראש, כל פנייה בנושא הבריאות שעוברת, אני מגיש רביזיה.

יעקב ליצמן: אנחנו בפנייה מס' 583 – בריאות, תיקון טעות.

גלעד שמיר: בשבוע שעבר הועבר בטעות סכום של כ-45 מיליון למכון לרפואה משפטית במקום לבתי החולים הכלליים.

גלעד שמיר: אנחנו רוצים להחזיר את הכסף.

גלעד שמיר: הם כבר התקשרו אלינו ושאלו מה פשר הסכום שנפל עליהם.

יעקב ליצמן: מי בעד 583 ירים את ידו?

יעקב ליצמן: מי נגד?

רחמים מלול: רביזיה.

יעקב ליצמן: רביזיה.

יעקב ליצמן: גם על הפנייה הקודמת יש רביזיה.

יעקב ליצמן: תודיע מהר לשר.

אמנון כהן: שיתייחסו לחברי הכנסת שמבקשים רביזיה.

אמנון כהן: הם לא מבקשים סתם.

יעקב ליצמן: אנחנו בפנייה מס' 581, 582- תמ"ס, ושוב יש לנו תיקון טעות.

אמיר אסרף: קרתה כאן טעות סופר.

אמיר אסרף: פשוט הפכו בין מינוס לפלוס ובמקום להעביר כסף, לקחנו משם כסף.

אמיר אסרף: כפי שהוסבר פעם קודמת, הוצאות השמירה והאבטחה שנכפו על השרים לאחר רצח השר זאבי ז"ל, גרמו לדרישות מוגברות של השב"כ לאבטחה.

אמיר אסרף: כתוצאה מזה, המשרד נאלץ לשלם 737 אלף ₪ יותר מהתקציב שהוא חזה.

אמיר אסרף: ה-737 אלף ₪ הם בגין אותם חודשים שבהם היה צורך באבטחה אישית בביתה של השרה דאז דליה איציק ובכל מקום שבו היא הייתה.

אמיר אסרף: אנחנו עכשיו פשוט הופכים.

אמיר אסרף: מחזירים את ה-737 אלף ₪ ומוסיפים כפי שאנחנו היינו אמורים מלכתחילה.

יעקב ליצמן: מי בעד פנייה מס' 581,582 ירים את ידו?

יעקב ליצמן: מי נגד?

יעקב ליצמן: אושר, תודה רבה.

אמנון כהן: אין רפרנט.

אמנון כהן: אני רוצה לקבל פה הסברים.

יעקב ליצמן: אנחנו בבקשה מס' 058-70 – שיכון.

אמנון כהן: את זה אני אישרתי.

יעקב ליצמן: אישרת.

יעקב ליצמן: מי בעד בקשה מס' 058-70?

יעקב ליצמן: מי נגד?

יעקב ליצמן: אושר.

סימון ולדימיר: זה העברה בין סעיפי תקציב.

סימון ולדימיר: שינוי חיצוני בהוצאות השכר בין מספר לשכות ובין מספר אגפים.

יעקב ליצמן: מי בעד 022-40 ירים את ידו?

יעקב ליצמן: מי נגד?

יעקב ליצמן: אושר.

יעקב ליצמן: אנחנו בבקשה מס' 018-39 שידורים קהילתיים

אמנון כהן: תסביר לנו בבקשה מה קורה כאן.

אורן גלעד: הסיבה שזה לא נכנס לתוך הפנייה שאישרתם לפני כשבוע של עודפים מחויבים, זה פוצל ממנה, היא מכיוון שהייתה שם פשוט טעות של חשב ששכח.

אורן גלעד: אני לא יודע איך, אבל פשוט לא העבירו סכום של 620 אלף כהתחייבות.

יעקב ליצמן: 80% מההצבעות היום הם רק תיקוני טעויות.

אורן גלעד: צר לי שאני מוסיף על הסטטיסטיקה.

אורן גלעד: זוהי בסך הכל טעות של חשב.

אורן גלעד: מדובר בשני סעיפים ואחד מהם הוא בתוכנית מספור.

אורן גלעד: יש שינוי של כל מערכת המספור במדינת ישראל.

אורן גלעד: זה משהו שעובדים עליו.

אורן גלעד: אני מקווה שזה יקרה בשנה הבאה ויוסיפו עוד ספרה ואז יהיו מספיק ספרות לכל הייעודים שיש בשבילם מספרי טלפונים.

אורן גלעד: כמובן שביצוע הדבר הזה עולה כסף, זה אחד מהסעיפים.

אורן גלעד: הנושא השני הוא תמיכה בהפקת שידורים קהילתיים.

אמנון כהן: כיצד נקבע באילו רשויות ובאילו ערים יהיו שידורים קהילתיים?

אורן גלעד: שידורים קהילתיים ברב הערוצי יש בכל האזורים.

אורן גלעד: הכוונה היא לחלק את המדינה לשבעה אזורים ובהם יינתנו חדשות מקומיות על כל אזור ואזור.

אורן גלעד: למעשה, זה יקיף את כל הארץ.

אורן גלעד: כלומר, יהיה מדובר על דברים שהם לא כלל ארציים, אלא אך ורק אזוריים.

אמנון כהן: כרגע אין בכל הארץ.

אורן גלעד: אני חושב שיש בכל הארץ, אלא שזה כרגע פשוט מחולק בצורה קצת שונה.

אורן גלעד: זה בדיוק עובר איזשהי אורגניזציה מחדש.

אורן גלעד: מנסים קצת לייעל את זה כדי לשפר את הרמה.

אמנון כהן: מי אחראי על זה?

אורן גלעד: המועצה לשידורי כבלים ולוויין שהיא גוף ששייך למשרד התקשורת.

אורן גלעד: זהו גוף שהוא בתוך הממשלה, אבל הוא לא רק משרד התקשורת.

אורן גלעד: הוא מופעל על ידי מינהלת ששייכת למשרד התקשורת, עובדים של משרד התקשורת.

יעקב ליצמן: מי בעד 018-39 ירים את ידו?

יעקב ליצמן: מי נגד?

יעקב ליצמן: אושר.

טמיר כהן: בקשה מספר 019-36.

יעקב ליצמן: הוא מוריד.

יעקב ליצמן: אני עושה הפסקה בדיון של חצי שעה.

יעקב ליצמן: אני מחדש את הישיבה.

יעקב ליצמן: אנחנו דנים עכשיו בפנייה מס' 587- בריאות.

יעקב ליצמן: העברת 85 מיליון לשם הסכם להעברת נכסי ההסתדרות לקופת חולים.

צביקה חלמיש: יש את הסכם ההבראה משנת 1994 בין מדינת ישראל, קופת חולים וההסתדרות.

צביקה חלמיש: במסגרת ההסכם נשאר החלק האחרון של ההסכם שההסתדרות צריכה להעביר נכסים לקופת חולים כללית.

צביקה חלמיש: הנכסים לא הועברו כי במהלך חתימת ההסכם היה ברור לפחות להסתדרות שהעברת הנכסים היא פטורה ממס.

צביקה חלמיש: בסופו של דבר התברר כי העברת הנכסים כן חייבת במס.

צביקה חלמיש: כתוצאה מזה הוכן הסכם שהוא המשך להסכם משנת 1994 שבו ההסתדרות מעבירה איזשהם נכסים למדינת ישראל, מדינת ישראל גם נותנת איזשהי השתתפות שכולה בסופו של דבר חוזרת למדינה.

צביקה חלמיש: כל ה-85 מיליון שקל זה תשלום מסים.

צביקה חלמיש: זה יאפשר את סיום אותו הסכם משנת 1994.

עופר חוגי: ההסתדרות הייתה צריכה לשלם את ה-85 מיליון ועכשיו המדינה מממנת את ההסתדרות.

עופר חוגי: זהו המצב, צריך לומר את הדברים על השולחן.

עופר חוגי: בזמנו, היה פה עמיר פרץ והוא דיבר, ואז המדינה לא הסכימה, רק מה?

עופר חוגי: בגלל אתנן פוליטי שהיה בזמנו שבו נתנו לעמיר פרץ , נתנו לו את ה-85 מיליון.

עופר חוגי: יש להסתדרות מספיק נכסים ב-85 מיליון שקל ושהמדינה תיקח אותם.

עופר חוגי: אני יכול ללמד את מס הכנסה איך לעקל את הנכסים.

עופר חוגי: זו לא בעיה.

צביקה חלמיש: עופר, אני רוצה להזכיר שזוהי כבר העברה שנייה.

צביקה חלמיש: הייתה העברה של 60 מיליון שקל לתקציב מינהל מקרקעי ישראל שוועדת הכספים אישרה.

צביקה חלמיש: חלק מההסכם זה כולל העברת שני נכסים לטובת מדינת ישראל.

עופר חוגי: כן, אבל יש פה מימון של 85 מיליון ₪ שהמדינה מממנת.

צביקה חלמיש: החלק הראשון כבר אושר בוועדה.

צביקה חלמיש: כלומר, הנושא הוצג בוועדה.

צביקה חלמיש: החלק ההוא תוקצב במינהל והחלק הזה מתוקצב בתקציב משרד האוצר.

אנה שניידר: איפה ההסכם?

צביקה חלמיש: אני אבקש שישלחו אותו בפקס.

אנה שניידר: יש כאן למעשה שני מצבים.

אנה שניידר: אם יש הסכם שאשר כבר על ידי הוועדה ועכשיו אתם מבקשים להעביר כסף רק כדי לבצע את ההסכם אז זה מצב אחד.

אנה שניידר: אם יש חלק נוסף של ההסכם שעדיין לא אושר בוועדה ואתם מבקשים עכשיו להעביר כסף לצורך העניין אז אולי צריך להביא את אותו חלק מההסכם לדיון בוועדה כדי שהוועדה תוכל להשתכנע.

צביקה חלמיש: ההסכם כולו הוצג פעם קודמת.

צביקה חלמיש: אני לא יודע לתת לך תשובה האם הוועדה אישרה אז ההעברה תקציבית או האם היא אישרה את ההסכם.

צביקה חלמיש: אבל, ההסכם כולו הוצג פעם קודמת וכתוצאה מזה הוועדה אישרה את התקצוב של ה-61 מיליון מינהל מקרקעי ישראל.

צביקה חלמיש: זה חלק מאותו הסכם.

אנה שניידר: אז יכול להיות שזה גם חלק ממה שכבר אושר ולמעשה, אין לוועדה שיקול דעת גדול בעניין הזה.

אנה שניידר: כי אם יש פה הסכם שצריך לבצע אותו אז מה הוועדה יכולה לומר שהיא - - -

עופר חוגי: אנה, אני לא חושב שיש הסכם.

צביקה חלמיש: יש הסכם, עכשיו.

עופר חוגי: את זה לא ראיתי.

עופר חוגי: תביא לי את ההסכם ואחר כך נדבר.

אנה שניידר: היו פה כמה דיונים על העברת נכסי ההסתדרות.

עופר חוגי: היה אז אתנן פוליטי בשביל זה.

צביקה חלמיש: הנושא הזה נמצא במשא ומתן יותר משנה.

עופר חוגי: אז נסגר על ששים מיליון והסכום של ה-85 מיליון הוא חדש.

צביקה חלמיש: לא.

צביקה חלמיש: האז זה 85 60.

אנה שניידר: אני מציעה שנבקש שיעבירו את ההסכם ואז נראה מה זה.

יעקב ליצמן: בינתיים עד שנקבל את ההסכם, נעבור לפנייה מס' 588, 589 – תחבורה, מע"צ.

סימון ולדימיר: מדובר בפנייה שמכסה את הגירעון בשכר שנוצר בין היתר בעקבות ההתייעלות של המערכת.

סימון ולדימיר: בין היתר, זה עלויות הפרישה.

עופר חוגי: מה זה ארגוני תעופה?

אנה שניידר: יש פה עוד דבר, מימון הוצאות בגין ארגוני תעופה ומטאורולוגיה בינלאומיים?

סימון ולדימיר: משרד התחבורה משלם לארגונים בינלאומיים לצורך השתתפות בארגונים בינלאומיים ויש להם הרבה.

סימון ולדימיר: יש להם למשל, בתחום היבשה, התעופה.

אנה שניידר: האם הם לא ידעו את זה בתחילת השנה?

סימון ולדימיר: אנחנו ידענו הרבה מאוד דברים בתחילת השנה.

סימון ולדימיר: אבל, הדברים הם דינמיים, הדברים השתנו.

סימון ולדימיר: בחלק מהדברים נוצרו גירעונות והרי גם חלו לא מעט קיצוצים במהלך השנה בתקציבי קניות ושכר.

סימון ולדימיר: יש סעיפים קשיחים לחלוטין שלא ניתן לכפות עליהם קיצוץ כפי שאתה מקצץ בסעיפים אחרים.

סימון ולדימיר: עכשיו זה התאמות אחרונות של סוף שנה.

יעקב ליצמן: רבותיי, מי בעד 588, 589 ירים את ידו?

יעקב ליצמן: מי נגד?

יעקב ליצמן: אושר פה אחד.

סימון ולדימיר: אני מודה לכם מאוד.

יעקב ליצמן: אנחנו חוזרים לפנייה מס' 587.

יעקב ליצמן: קיבלנו את ההסכם בפקס.

עופר חוגי: אני רוצה לשאול איפה קופת חולים בהסכם?

צביקה חלמיש: קופת חולים היא לא צד להסכם הזה.

צביקה חלמיש: קופת החולים היא צד בהסכם בין קופת חולים לההסתדרות.

עופר חוגי: בקיצור, אתה מממן את ההסתדרות.

צביקה חלמיש: אני סוגר את ההסכם.

עופר חוגי: ההסתדרות הייתה צריכה לשלם את הכסף.

עופר חוגי: אין לה לשלם את זה.

עופר חוגי: היא שמה לך אקדח על הרקה ואומרת: אני לא מעבירה נכסים לקופת החולים הכללית אם אתה לא תעביר לי כסף.

עופר חוגי: זה המצב.

אנה שניידר: לא.

אנה שניידר: תראה, כתוב פה כך: "הואיל ועל פי ההסכם המשלים" ויש הגדרה מה זה הסכם משלים שהוא הסכם בין ההסתדרות לבין שירותי בריאות שזה קופת חולים.

אנה שניידר: "הואיל ועל פי ההסכם המשלים הוסכם בין ההסתדרות לבין שירותי בריאות כי יישום הסכם ההבראה ייעשה בין היתר", ויש הגדרה מה זה הסכם הבראה.

אנה שניידר: הסכם הבראה זה הסכם שבין המדינה לבין ההסתדרות ובין אחרים באשר להבראת שירותי בריאות כללית, לשעבר קופת חולים כללית, ולפירעון והסדר חובות ההסתדרות לשירותי בריאות.

עופר חוגי: איך משען קשורה לעסק?

צביקה חלמיש: משען מעבירה נכסים למדינת ישראל.

צביקה חלמיש: למעשה, ההסכם כולל גם את משען שהיא מעבירה נכסים שזה במסגרת תרומת ההסתדרות לסיום הסכם ההבראה.

עופר חוגי: לא, כתוב: "מתחמי משען יוחזרו למינהל והנכסים המועברים יועברו לבעלות שירותי בריאות".

עופר חוגי: הכל זה פיקציה, יש פה עבודה בעיניים.

עופר חוגי: מחלקים את הסחורה בין החבר'ה, והמדינה צריכה לשלם 85 מיליון שקל.

צביקה חלמיש: לא.

צביקה חלמיש: ההסתדרות משעבדת את הנכסים של משען לצורך קבלת הלוואה כדי לשמש אותה לסיים את אותו הסכם.

צביקה חלמיש: מדינת ישראל פודה ולוקחת את הנכסים של משען עבורה.

צביקה חלמיש: הנכסים של משען עוברים למדינת ישראל.

עופר חוגי: האם משען תשלם דמי שכירות למדינה?

עופר חוגי: זה כמו שאתה אומר לי שהמדינה לקחה את הנכסים של הכללית.

עופר חוגי: היא נתנה שלושה מיליארד שקל לכללית ולקחה את הנכסים ולא עשו מזה כלום.

צביקה חלמיש: בכללית המדינה קיבלה אופציה לקחת את הנכסים.

צביקה חלמיש: היא לא לקחה.

צביקה חלמיש: פה הנכסים עוברים למינהל, המינהל לוקח את הקרקע, יפתח אותה וישווק אותה.

צביקה חלמיש: עוברים פיזית, משען לא יהיו שם יותר, לא לשימוש ולא לשום דבר אחר.

עופר חוגי: רשת משען היא רשת של בתי אבות.

צביקה חלמיש: נכון.

צביקה חלמיש: אלה שני נכסים שהם כרגע לא בשימוש כבתי אבות.

עופר חוגי: אלו נכסים אלה?

צביקה חלמיש: אורים וכרמית.

צביקה חלמיש: כרמית נמצאת ליד ירושלים ואורים נמצא בסמוך לקריית טבעון.

עופר חוגי: המינהל ישווק את זה בתור קרקע.

צביקה חלמיש: כן.

עופר חוגי: האם זה שווה 85 מיליון?

עופר חוגי: איזו מן הערכה זו?

עופר חוגי: לי נראה שיש פה איזה פיקציה ושרצו להעביר כסף לההסתדרות.

צביקה חלמיש: לא.

צביקה חלמיש: הנכסים בסוף התהליך יהיו נכסי מדינת ישראל, חד משמעית.

עופר חוגי: האם שווי שני הנכסים האלה הוא 85 מיליון?

צביקה חלמיש: ערך שני הנכסים האלה יכול להגיע אפילו עד 100 מיליון שקל.

צביקה חלמיש: המינהל פודה אותם ב-61 מיליון שקל.

אנה שניידר: זה כתוב בסעיף 7, יש פה פיקדון.

אנה שניידר: "בתוך שלושים יום מחתימת חוזה זה יפקידו המינהל והחשב הכללי פיקדון בידי נאמן.

אנה שניידר: סכום הפיקדון 146 מיליון.

אנה שניידר: סכום הפיקדון יועבר כלהלן: 61 מיליון יועבר על ידי המינהל, יתרת סכום הפיקדון תועבר על ידי החשב הכללי.

אנה שניידר: ההפרש בין 146 ל-61 זה ה-85.

אנה שניידר: הואיל וההסכם הזה כבר נחתם, והואיל וההסכם הזה אושר, כל מה שנדרש עכשיו בעצם הוא אישור ועדת הכספים לפי הסעיף הזה על ה-85 מיליון.

עופר חוגי: בזמנו, ההסתדרות מכרה את הנכסים האלו לקבלן כלשהו ויש דיון בבית משפט על זה.

צביקה חלמיש: לא, אין דיון בבית משפט.

צביקה חלמיש: אותו יזם הבטיח את אחד הנכסים למשרד הקליטה.

צביקה חלמיש: מסתבר שהאופציה שלו מול משען הסתיימה.

צביקה חלמיש: למעשה, אין לו זכות על הנכס.

צביקה חלמיש: התביעה היא בינו לבין משרד הקליטה.

צביקה חלמיש: משען היא לא צד.

צביקה חלמיש: היום מבחינת משען, הנכס הוא פנוי לחלוטין.

עופר חוגי: אבל, הנכס הזה נמכר על ידי ההסתדרות אליו.

צביקה חלמיש: לא, לא נמכר.

צביקה חלמיש: היזם הזה קיבל אופציה.

צביקה חלמיש: הוא לא מימש אותה כי הוא לא חתם על הסכם מול משרד הקליטה.

צביקה חלמיש: התביעה היא כרגע בינו לבין משרד הקליטה, לא קשור למשען.

עופר חוגי: אבל בסך הכל, יש העברה כספית של המדינה לההסתדרות.

צביקה חלמיש: ההסתדרות לא מקבלת שקל בצורה ישירה.

צביקה חלמיש: ההסדר הזה, כולל השתתפות של המדינה, סכום יותר גבוה מהשתתפות המדינה חוזר למדינה בצורת מסים.

צביקה חלמיש: כפי שאמרתי, כאשר חתמו את ההסכם בשנת 1994, ההנחה הייתה שהנכסים עוברים ואין חבות במס, ולכן המדינה גם כאן כמי שהייתה שותפה אז להסכם, החליטה להתערב כדי לסיים את ההסכם.

צביקה חלמיש: למעשה, כשההסתדרות הסכימה לסייע לשירותי בריאות כללית, ובהסכם כתוב שהיא תסייע בהעברת נכסים, כולל נכסים שלה, כולל נכסים של משען, אף אחד שם לא חשב שכשהוא נותן עכשיו נכסים הוא עוד יצטרך להוסיף מזומן למדינת ישראל בגין המסים.

צביקה חלמיש: הוא לא התכוון לסייע למדינת ישראל.

צביקה חלמיש: הוא התכוון לסייע לקופת חולים כללית.

אנה שניידר: הדיון קצת מיותר היום כי זה בעצם ביצוע של הסכם.

יעקב ליצמן: כן.

יעקב ליצמן: מי בעד פנייה מס' 587 ירים את ידו?

יעקב ליצמן: מי נגד?

יעקב ליצמן: אושר, תודה רבה.